Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: közigazgatási hivatal vezetője — az 1987. évi XI. törvény
Paragraph Index: 137

1. Az Alkotmánybíróság eljárása során azt vizsgálta, hogy a vitatott Ör. rendelkezés által szabályozott társadalmi viszonyokra nézve van-e törvényi szabályozás, illetőleg kapott-e az önkormányzat törvényi felhatalmazást további helyi jogi szabályozás megalkotására. Egyidejűleg az Alkotmánybíróság az indítványozó által alkotmányellenesnek tartott és megsemmisíteni kért Ör. 14. § (6) bekezdés első mondata „és forgalmazása” szövegrészen kívül vizsgálat alá vonta az Ör. 14. § (6) bekezdés második és harmadik mondatát is, mivel azok szoros összefüggésben állnak a megsemmisíteni kért rendelkezéssel. Az Alkotmánybíróság megállapította, hogy van olyan hatályos törvény, amely a szabályozási körébe vonta már azokat a társadalmi viszonyokat, amelyeket az Ör. vitatott rendelkezése közvetlenül érint.

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes